SPRÁVA ZO ZAHRANIČNEJ PRACOVNEJ CESTY
244/2014
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor vonkajších vzťahov a medzinárodnej spolupráce, Národné kontaktné body - National Contact Points 
NCP pre oblasť Potravinová bezpečnosť, udržateľné poľnohospodárstvo a lesné hospodárstvo,  morský a námorný výskum a výskum v oblasti vnútrozemských vôd a biohospodárstvo; EURATOM; Vesmír; FET;  jazyk – anglický, ruský 
2.  Zahraničná pracovná cesta:
Štát, mesto: 	Belgicko, Brusel 
Termín: 	19.-21. november 2014 
Prijímajúca organizácia: 
Európska komisia (EK) 
Účel cesty:
2. stretnutie H2020 NCP oblasť Potravinovej bezpečnosti a biohospodárstvo (ďalej len BIO-NCP), Centre Albert Borschette (CCAB), Froissart 36, B-1040
Informačný deň pre SC2 – výzvy 2015, Charlemagne building, Rue de la Loi 170
Spôsob financovania: 
Kombinovaný - cestovné – refundácia - EK; pobytové náklady a iné výdavky - CVTI SR
3.  Rámcový program pobytu:
19. november 2014 – cesta do Bruselu; 
20. november 2014 – Stretnutie BIO NCP
21. november 2014 – Informačný deň SC2 a návrat do Bratislavy
4.  Stručný priebeh rokovaní, resp.  študijného pobytu:
Stretnutie národných kontaktných bodov za oblasť potravinovej bezpečnosti (Bio NCP)
Stretnutiu BIO NCP spoločne predsedali John Bell, riaditeľ DG RTD.F a Aldo Longo, riaditeľ DG AGRI.H. 
Po úvodných formalitách Elisabetta Balzi, zástupkyňa riaditeľa RTD.F1 prezentovala výsledky návrhov projektov predložených na základe výziev 2014 (SFS, BG a ISIB). Výsledky budú zaslané  a zverejnené na Participant portal v dňoch 24.-26.11.2014.
Dyanne Bennink, výkonná riaditeľka Research Executive Agency (REA) – predstavila  rozsah činností agentúry (projektový manažment výziev v oblasti Food security; NCP network). Food security je pre REA nová oblasť. DB popísala jednotlivé kroky hodnotiaceho proces predložených návrhov projektov a následne sa venovala výzvam na rok 2015 a ich príprave:
H2020 SFS-2015 – 1(CSA), H2020 SFS-2015 – 2(RIA);
H2020 BG-2015 – 1(CSA), H2020 BG-2015 – 2(RIA);
H2020 ISIB-2015 – 1(CSA), H2020 ISIB-2015 – 2(RIA);
Uzávierky výziev sú stanovené na 3.2.2015 (prvá fáza a jednofázové návrhy) a 11.6.2015 – druhá fáza.
Zdôraznila nevyhnutnosť dodržiavať hodnotiace kritériá a rozobrala jednotlivá stupne hodnotenia, prahové hodnoty nevyhnutné pre úspešné hodnotenie návrhu.
Zdôraznila, že oproti predošlým programom v H2020 neexistuje negociačná fáza. 
Horizontálnym otázkam sa vo svojich prezentáciách venovali Carmen Madrid Gonzales (synergie medzi H2020 a ESIF, Eric Koch (EASME.A.1) a Inge Van Oost (AGRI.H.5) spolupráci NCP s EEA a EIP pre poľnohospodársku výrobu a udržateľnosť.
Významným bodom rokovania bola spolupráca medzi EK a NCP. Boli predstavené kontaktné osoby EK pre NCP ako aj požiadavky na prácu s dokumentami (všetky dokumenty označené ako dôverné nesmú byť poskytnuté tretím stranám). Zo strany NCP boli vznesené požiadavky na konkrétne tréningy.
NCP z Pl prezentovala stav projektu NCP „Bionet“, ktorý je na main liste, ale žiadateľ zatiaľ nemá výsledky hodnotenia. CVTI SR nie je partnerom projektu. Zapájať sa  bude len ako účastník podujatí.
Informačný deň pre SC2 – výzvy na rok 2015
Podujatie bolo určené primárne potenciálnym žiadateľom a najmä žiadateľom, ktorí majú v pláne predkladať návrhy svojich riešení v rámci výziev (SC2) na rok 2015.
Registrovaných bolo cca 500 účastníkov, pričom podľa oficiálnej prílohy súboru podkladov sa zo Slovenska Id nezúčastnil žiaden zástupca. Vzhľadom na obrovský záujem sa napokon EK rozhodla ID vysielať aj na živo, je možné, že niektorí SK žiadatelia využili túto možnosť.
NCP sa zúčastnili všetci tak, ako na stretnutí predchádzajúci deň.
Účastníkom podujatia bola predstavená REA a relevantné výzvy na rok 2015, prepojenia medzi jednotlivými spoločenskými výzvami, ale aj medzi troma piliermi horizontu navzájom, s apelom na žiadateľov, aby pozorne vyberali najvhodnejšie výzvy, resp. témy pre svoje riešenia.
Prezentácie sú zverejnené na 
http://ec.europa.eu/research/bioeconomy/news-events/news/20141121_en.htm
6.   Prehľad prinesenej dokumentácie a miesto jej uloženia
Dokumenty z podujatí sú  uložené v kancelárii H2020 NCP, niektoré v súlade s prístupmi na CIRCABC a tiež na web stránke Bioeconomy (viď vyššie.)
7.   Očakávaný prínos
Získané informácie sú dôležité pre prácu NCP v kontakte s EK a žiadateľmi. 
8.    Spôsob zverejnenia výsledkov ZPC, prenos získaných informácií
Informácia pre manažment CVTI SR, práca NCP,  konzultácie.
Súhlasím so zverejnením správy na internete
Správu vypracoval: Nataša Hurtová, Ing.			                  ......................................
Dátum: 24. november 2014
					
Správu schválil:  prof. RNDr. Ján TURŇA, CSc., generálny riaditeľ  ......................................